armvectores/hy_wikipedia_2023 huggingface dataset:
Ռոսլավլ-2

Ռոսլավլ-2 (ռուս.՝ Рославль-2), կայարան Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմիլիանո Սապատա

Էմիլիանո Սապատա Սալասար (իսպ.՝ Emiliano Zapata Salazar, օգոստոսի 8, 1879(1879-08-08), Anenecuilco, Ayala Municipality, Մորելոս, Մեքսիկայի Միացյալ Նահանգներ - ապրիլի 10, 1919(1919-04-10)[…], Մորելոս, Մեքսիկայի Միացյալ Նահանգներ), 1910-1917 թվականների մեքսիկական հեղափոխության հայտնի մասնկից։ Ծագումով գյուղացի։ Հեղափոխության ժամանակ գլխավորել է երկրի կենտրոնում և հարավում ծավալված գյուղացիական շարժումը։ Սապատայի գլխավորությամբ հեղափոխականների մի խումբ մշակել է ագրարային ծրագիր՝ «Այալայի պլան», որը նախատեսում էր խոշոր հողատիրության վերացում՝ փրկագնով հողը գյուղացիներին տալով։ 1914 թվականի դեկտեմբերից 1915 թվականի հուլիսը (ընդհատումներով) Սապատայի և Ֆ․ Վիչյայի ջոկատները գրավել են Մեխիկո մայրաքաղաքը։ Գյուղացիական շարժման ճնշման տակ 1917 թվականի մեքսիկական սահմանադրության մեջ մտցվել են գյուղացիության շահերն արտահայտող մի շարք կետեր։ Սպանվել է իշխանությունների կազմակերպած պրովոկացիայի հետևանքով։


== Ծանոթագրություններ ==
Դամբարանադաշտ

Դամբարանադաշտ, դամբարանային թաղումների վայր։ Հին Արևելքի, Հունաստանի և Հռոմի դամբարանադաշտերը կոչվում են նեկրոպոլիսներ (մեռյալների քաղաքներ)․ քրիստոնեականները՝ գերեզմանոցներ։ Լայն առումով դամբարանադաշտը այն վայրն է, ուր կան դամբարանաբլուրներ։ Սևանի ավազանում կան շատ դամբարանադաշտեր, որոնցից առավել հայտնի է Լճաշենինը (պեղող՝ Մնացականյան)։ Հայաստանի տարածքում հայտնի են նաև Արթիկի (պեղող՝ Խաչատրյան), Գոլովինոյի (ունի 280X 120մ² տարածություն, պեղել են Մնացականյանը և Մարտիրոսյանը 1950 թվականին և 1953 թվականին), Ռեդկին լագերի (ունի մոտ 400մ² տարածություն, պեղել է Բայերնը 1877 թվականին), Թազաքենդի (առաջինը պեղել է Չարկովսկին 1896 թվականին), Էլարի (1927 թվականին պեղել է Լալայանը, այժմ շարունակում է Խանզադյանը) և այլ դամբարանադաշտեր, որոնք պարունակում են քարի դարից մինչև ուրարտական ժամանակաշրջանի նյութեր։
Չինական լապտեր

Սովորական հարսնախոտը (Չինական լապտեր, պարկային բալ, ճապոնական լապտեր, բոջոջ , բշտի դեղ կամ աշնանային բալ. ճապ.՝ hōzuki, լատ.՝ Physalis alkekengi), Հայաստանում հանդիպող հարսնախոտի տեսակն է, հեշտ ճանաչելի է պտուղը շրջապատող թղթանման վառ նարնջագույնից կարմիր թաղանթապատման շնորհիվ, արտաքինից հիշեցնում է չինական թղթե կարմիր լապտերները։ Տարածված է հարավային եվրոպայից դեպի արևելքից, հարավային Ասիայով մինչև Ճապոնիա ծգվող շրջաններում։ Հանդիպում է նաև Հայաստանում։
Բազմամյա խոտաբույս է, աճում է մինչև 40-60 սմ, պարուրաձև զարդարված է 6-12 սմ երկարությամբ և 4-9 սմ լայնությամբ տերևներով։ Ծաղիկը սպիտակ է՝ հնգագագաթ աստղաձև թագով 10-15 մմ լայնքով և լայնացված հիմքով ծաղկաբաժակով, որն աճում է դառնալով պտուղը շրջապատող նարնջագույն ծածկ։ Ծածկը գմբեթաձև է, լինում է 4-5 սմ երկարության և լայնությամբ, կազմված է միաճած հինգ թերթիկներից, ծայրամասում ունի փոքր անցք, որը շրջապատված է հնգանկյուն թագով, հիմքում գտնվում է փոքր պտուղը։ Պտուղը հարթ է և կանոնավոր գնդաձև, պարունակում է բազում կորիզներ, կառուցվածքով հիշեցնում է փոքր նարնջագույն լոլիկ։
Տարածվում է արմատներով կամ սերմերով, սերմերը աճում են 14-29 օրում։
Պերեկրեստովկա (գյուղ, Սումիի շրջան)

Անվան այլ կիրառումների համար տե՛ս՝ ՊերեկրեստովկաՊերեկրեստովկա (ուկրաիներեն՝ Перехрестівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Պերեկրեստովկա գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստիվենսոն շրջան (Իլինոյս)

Ստիվենսոն շրջան (անգլ.՝ Stephenson County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.461 կմ² է, բնակչությունը՝ 47.711 մարդ (2010 թ. տվյալներով)։ Շրջկենտրոնն է Ֆրիպորտ բնակավայրը։ Կազմավորվել է 1837 թ.։
Իզմայլովո (քաղաքատիպ ավան, Բարիշսկի շրջան)

Անվան այլ կիրառումների համար տե՛ս՝ ԻզմայլովոԻզմայլովո (ռուս.՝ Измайлово), քաղաքատիպ ավան Ռուսաստանի, Ուլյանովսկի մարզի Բարիշսկի շրջանի կազմում։
Բնակչությունը 2010 թվականին գրանցված տվյալներով կազմում էր 2681 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Մկրտիչյան

Վարդան Մկրտիչյան, հայ դերասան, ռեժիսոր։


== Կենսագրություն և ստեղծագործական կյանք ==
Ծնվել է 1960 թվականի հունիսի 19-ին, Լիբանանի մայրաքաղաք Բեյրութում։ Ուսումը ստացել է Ե. Տեմիրճյանի և Հովակիմյան-Մանուկյան վարժարաններում, նաև երկու տարի սովորել է Էջմիածնի Գևորգյան ճեմարանում։ 1983 թվականից սկսել է աշխատել թատրոնում։ Հինգ տարի շարունակ խաղացել է Վ. Ատրունու «Հայկական շրջիկ թատերախմբում», որտեղ կատարել տարբեր դերեր։
1988-1992 թվականներին մասնագիտական կրթություն ստանալու հնարավորություն է ունեցել Երևանի Գեղարվեստա-թատերական ինստիտուտում, Երևանում աշխատել է Հ. Մալյանի կինոդերասանի, Լուսաշխի տան «Հավլաբար» թատրոնների հետ։
Երբ վերադարձել է Բեյրութ, աշխատել է լիբանանահայ թատերախմբում` կատարելով մի շարք դերեր։ Ներկայացումներ է բեմադրել «Շիրվանզադե» թատերախմբում, իսկ 2001 թվականից տարբեր դերեր է կատարել «Վահրամ Փափազյան» թատերախմբում։
Մկրտիչյանը հիմնել է «Բեմ 2000» թատերախումբը։ Բեմադրել է մի քանի պիեսներ, որոնցից են «Թատրոն, թատրոն խաղանք», Շ. Շահնուրի «Նահանջ առանց երգի» և այլ ստեղծագործություններ։ «Նահանջ առանց երգի» ստեղծագործության բեմադրությամբ 2007 թվականին մասնակցել է «Հայ-Ֆեստ» երևանյան փառատոնին։


== Դերասան ==
«Գահը»` Հեղափոխական
«Մոխրիկ»` Իշխան
«Ծառը»` Քերոբ
«Փայտոջիլների պահարանը»` Հակոբ
«Անավարտ սկիզբ»` Եփրեմ
«Կասկածը կնոջ մտքին մեջ»` Քամիյ
«Մենության վերջին կանգառը»-«Տրամվայ «Ցանկություն»` Սթենլի Քովալսքի
«Ֆիլումենա Մարտուրանո»` Դոմենիկա Սորիանո
«Շողոքորթն»` Բարթեմ


== Ռեժիսոր ==
«Քաղաքավարություն մինչև մահ» (հեղինակ` Հակոբ Պարոնյան)
«Թատրոն, թատրոն խաղանք»
«Նահանջ առանց երգի» (Շահան Շահնուր)
«100 տարի ետք` կամուրջին տակ»
«Սառնարան, Դրամ, Փախլավա»


== Ծանոթագրություններ ==
Արմեն Սագինյան

Արմեն Ա. Սագինյան (1933, Թավրիզ, Իրան), ԱՄՆ-ում բնակվող իրանահայ ճարտարագետ։


== Կենսագրություն ==
Արմեն Սագինյանը ծնվել է 1933 թվականին Թավրիզում։ Նրա ծննդից հետո ծնողները բաժանվել են, և Արմենը մնացել է մոր խնամքի ներքո, սակայն 1935 թվականին, երբ Արմենն ընդամենը երկու տարեկան էր, մայրը մահացել է և մինչև 13 տարեկան նա մնացել է տատիկի հոգածության ներքո։ Միջնակարգ դպրոցն ավարտել է Թավրիզում, այնուհետև՝ Թեհրանում։ 1955 թվականին գաղթել է ԱՄՆ, աշխատել որպես ֆերմեր, վարպետ, վարսավիր, ուսուցչի օգնական։ 1955-1958 թվականներին սովորել է Մերիվիլ քոլեջի մաթեմատիկայի բաժնում, 1958-1961 թվականներին՝ Թենեսիի համալսարանի մեխանիկայի ճարտարագիտության բաժնում, 1973 թվականին ավարտել է Կալիֆոռնիայի համալսարանը։ Տարիներ շարունակ աշխատել է օդ-տիեզերք և ատոմային ճարտարագիտության բնագավառներում՝ Boeing (1961-1963), General Dynamics, Rocketdyne (1963) և Garrett-Air Research (1965-1979) ընկերություններում, 1998 թվականից՝ New Horizons-ի գործադիր տնօրեն։
1975 թվականին վերադարձել է Իրան։ Սագինյանի ամենամեծ նախագիծը եղել է Իրանի 66 հազար գյուղերի համար նախատեսված ծրագիր-նախագիծը՝ «Բարգավաճման և վերանորոգման ծրագրի» շրջանակներում։ Տիրապետում է մի շարք լեզուների, զբաղվում է հետազոտական, թարգմանական ու խմբագրական աշխատանքներով, հեղինակել ու թարգմանել է գրքեր։


== Երկեր ==
Mission For Mohammad And Islam: Book One Verses of Mecca Words of Allah as Revealed to Mohammad (Multilingual Edition), 2011.
Two faces of Islam, 2002


== Ծանոթագրություններ ==
Անդրսահմանային գետ

Անդրսահմանային գետ, գետ, որով անցնում է պետական սահմանը։ Ըստ ժամանակակից միջազգային իրավունքի, պետության իրավունքը անդրսահմանային գետերի նկատմամբ տարածվում է մինչև գետով անցնող պետական սահմանագիծը, այսինքն՝ պետության տարածքը հաշվվում է մինչև այդ գիծը։ Որպես կանոն, նավարկելի սահմանային գետերով սահմանը որոշվում է պետական սահմանի մասին օրենքով սահմանված կարգով։
Պետական սահմանների մասին օրենքներով սահմանված ռեժիմով սահմանային գետերի, լճերի, այլ ջրավազանների ջրերի՝ տվյալ երկրում ընկած մասը և այնտեղ եղած կղզիները վերահսկում են սահմանապահ զորքերը։ Արգելվում է այդ տեղանքի ափերով և սառցի վրայով տեղաշարժվելը դրա համար սահմանված ճանապարհներից, արահետներից դուրս կամ տեղաշարժման կանոնների խախտումով։ Սահմանային գետերը տնտեսական նպատակներով օգտագործելու իրավունք ունեն միայն սահմանակից պետությունները՝ մինչև սահմանագիծը։ Սահմանային ջրերից օգտվելու վերաբերյալ սովորաբար սահմանամերձ պետությունները կնքում են սահմանային համաձայնություններ։
(6638) 1989 CA

(6638) 1989 CA, աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 2-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 2,437228 ա. մ., առավելագույնը մոտենում է 2,045 ա. մ. հեռավորության վրա և հեռանում 2,8294 ա. մ.։ Արեգակի շուրջ մեկ ամբողջական պտույտ է կատարում 1389,77 երկրային օրվա ընթացքում, իր ուղեծրով շարժվելով միջինում 0,259036 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6638) 1989 CA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարկարոլ

Բարկարոլ (իտալերեն՝ barcarola, barca - մակույկ բառից), կենցաղային երգի տեսակ, հատկապես տարածված Վենետիկում, մակույկավարի, թիավարի երգ։ Ինչպես նաև ձայնի կամ երաժշտական գործիքի համար գրված, քնարական բնույթի հանդարտ ստեղծագործություն՝ 6/8 կամ 12/8 չափով։ Առանձնանում է սահուն մեղեդիականությամբ, նվագակցության մեջ հաճախ օգտագործվում են երաժշտական-նկարագրական տարրեր։ Բարկարոլը հանդիպում է Ֆրանց Շուբերտի, Միխայիլ Գլինկայի (ձայնի և դաշնամուրի համար), Ֆելիքս Մենդելսոն-Բարտոլդիի, Ֆրեդերիկ Շոպենի, Պյոտր Չայկովսկու, Սերգեյ Ռախմանինովի (դաշնամուրի համար) ստեղծագործություններում, ինչպես նաև իտալական և ֆրանսիական օպերաներում։
Սիդի Բել Աբաս

Սիդ Բել Աբբես (արաբ․՝ سيدي بلعباس‎‎), քաղաք, Ալժիրի հյուսիս-արևմուտքում, նույնանուն վիլայեթի և շրջանի վարչական կենտրոնը։ Բնակչությունը` 200.000 մարդ (2005 թվականի տվյալների համաձայն)։


== Եղանակ ==
Ամռանը եղանակը շատ շոգ է` ցուրտ գիշերներով և շոգ արևոտ օրերով։ Ձմռանը ձյունը երբեմն առատ է, բայց երկար չի մնում, հալվում է ջերմաստիճանի առաջին տաքանալով։ Արևածագի ժամանակ օդի ջերմաստիճանը կարող է ցածր լինել, երբեմն այն իջնում ​​է առավելագույնը մինչև 7 °C-ի։ Գարնանը լինում են սառնամանիքներ։


== Պատմություն ==
Սիդի Բել Աբասը հիմնադրվել է ֆրանսիացի գաղութարարների կողմից, 1843 թվականին՝ որպես ռազմական ամրոց։ Բնակելի թաղամասերը հիմնականում սկսել են ի հայտ գալ 1849 թվականին։ 19-րդ դարի երկրորդ կեսին և 20-րդ դարի սկզբին Սիդի Բել Աբասը փոքր քաղաք էր։ 1930-ական թվականներին հին բերդի պատերը քանդվել են, և դրանց տեղում կառուցվել են լայն ծառուղիներ և հրապարակներ։ 1962 թվականից ի վեր Սիդի Բել Աբասը մտնում է անկախ Ալժիրի կազմի մեջ։


== Տնտեսություն, տրանսպորտ, կրթություն ==
Քաղաքում աճում է ցորեն, գարի և խաղող։ Սիդի Բել Աբասում հաստատվել է գյուղտեխնիկայի արտադրություն։
Սիդի Բել Աբասը ճանապարհային և երկաթուղային ճանապարհով միացված է երկրի խոշոր քաղաքներին։ Հեռավորությունը Օրանից` 70 կմ է, Թլեմսենից` 90 կմ։
Քաղաքն ունի իր համալսարանը։


== Ծանոթագրություններ ==


== Արտաքին հղումներ ==
Սիդի Բել Աբաս Ֆեյսբուքում
Վարդան Աստվածատրյան (այլ կիրառումներ)

Վարդան Աստվածատրյան անուն-ազգանունը կարող է վերաբերել՝

Վարդան Հովհաննեսի Աստվածատրյան (1896-1974), արձակագիր, լրագրող։
Վարդան Աստվածատրյան Արշակունի (ծնն. թվ. անհայտ է-1862), հայազգի պետական, քաղաքական, հասարակական գործիչ։


== Ծանոթագրություններ ==
Ջեյմս Հեթֆիլդ

Ջեյմս Ալան Հեթֆիլդը (անգլ.՝ James Alan Hetfield) ծնվել է 1963 թվականի օգոստոսի 3-ին՝ ԱՄՆ-ի Կալիֆոռնիա նահանգի Դաունի քաղաքում։ Ամերիկյան Մետալլիկա խմբի անփոխարինելի վոկալիստ, ռիթմ-կիթառահարն է։ 2011 թվականից զբաղեցնում է 87-րդ հորիզոնականը աշխարհի պատմության մեծագույն կիթառահարների շարքում (ըստ Rolling Stones թերթի)։ Ջեյմսի հայրը եղել է ավտոբուսի վարորդ և թողել է ընտանիքը, երբ Ջեյմսը 13 տարեկան էր։ Նրա մայրը եղել է օպերային երգչուհի և մահացել քաղցկեղից, երբ նա 16 տարեկան էր։ Ջեյմսի ծնողները եղել են Մերի Բեյկեր Էդդիի քրիստոնեական հավատքի հետևորդներ, և Ջեյմսի խոսքերով նրա երիտասարդության մեծ մասը կապված է եղել քրիստոնեության հետ։ Ջեյմսի մոր մահը և բարդ վերաբերմունքը քրստոնեությանը հետագայում դարձել են Մետալլիկայի երգերի մեծամասնության թեման («Mama Said», «Dyers Eve» և «The God That Failed» երգերը ծնողների մասին են, իսկ «Until It Sleeps»-ը՝ քաղցկեղի)։


== Ընտանիք ==
Հայր Ջեյմս Վիրգիլը (մահացել է 1996 թվականին), որը ավտոբուսի վարորդ էր, ով լքել է ընտանիքը երբ Ջեյմսը 13 տարեկան էր։ Համաձայն իրենց համոզմունքների, Հեթֆիլդի ծնողները չեն ընդունում որևէ տեսակի բժշկական միջամտություն և չեն շեղվել իրենց հավատքից անգամ այն ժամանակ, երբ Սինթիան մեռնում էր քաղցկեղից (այդ ժամանակ Ջեյմսը 16 տարեկան էր)։


== Անձնական կյանքը ==
Ջեյմսը սկսել է նվագել դաշնամուր 9 տարեկանից, այնուհետև նվագել է հարվածային գործիքներ և վերջապես անցում կատարել կիթառին։ Նրա առաջին խումբը եղել է «Obsession»-ը։ Այնուհետև, գալով Լա Բրեա քաղաք, Ջեյմսն ընդունվում է Brea Olinda դպրոց։ Այստեղ է նա հանդիպում Ջիմ Մուլլիգանի և Հյու Տաններին, ում հետ ստեղծում է Phantom Lord խումբը։ Սակայն երբ Հեթֆիլդն ավարտում է դպրոցը, վերադառնում է Դաունի, որտեղ ստեղծվում է իր մասնակցությամբ 3-րդ խումբը՝ Leather Charm-ը։ Այն կազմված է լինում իր առաջին խմբի անդամներից, սակայն ավելանում են ևս երկուսը։ Այս խումբն ավելի մեծ հաջողություն է ունենում, քանի որ երգում էին իրենց գրած երգերը։ 
Ջեյմսն ազատ ժամանակ զբաղվում է որսորդությամբ, հին կիթառների հավաքածուն լրացնելով, սքեյթբորդով, սնոուբորդով, ջրային դահուկներով, իր ավտոտնակում աշխատելով, ավտոմրցարշավերին հետևելով։ Ջեյմսին դուր են գալիս այնպիսի կատարողներ, ինչպիսիք են Black Sabbath-ը, Motorhead-ը, Lynyrd Skynyrd-ը, Thin Lizzy-ն, Tom Waits-ը, Nick Cave-ը и Ted Nugent-ը։ Ջեյմսն ամուսնացել է Ֆրանչեսկա Թոմասի հետ 1997 թվականին, ունի 3 երեխա։


== Կիթառներ ==
Ջեյմս Հեթֆիլդը ունի մեծ քանակով կիթառներ։

Էլեկտրո ԿիթառներKen Lawrence Explorer
Ken Lawrence Custom Les Paul
Gibson Les Paul 57 Custom
Gibson Les Paul Paul Landers Style
Gibson Explorer 1984
Gibson Explorer 1976 «Rusty»
Gibson Flying V
Zemaitis Flying V
James Trussart SteelDeville
James Trussart SteelX Perforated
ESP Iron Cross
ESP JH-1
ESP JH-2
ESP JH-3
ESP Snakebyte
ESP Explorer MX220 «Fuk’em up»
ESP Explorer MX250 «Eet Fuk»
ESP Explorer MX250 Black
ESP Explorer MX250 White
ESP Explorer MX250 «Man to wolf»
ESP Explorer MX250 «Elk»
ESP Explorer MX250 «Deer Skull»
ESP Explorer MX250 «Papa Het»
ESP LTD Grynch
ESP Truckster
ESP Black Truckster
Gretsch White Falcon
Fender Telecaster 1952
Fender Telecaster with B-Bender
Jackson King V «Kill Bon Jovi»Ակուստիկ կիթառներLine 6 Acoustic Variax
Gibson Chet Atkins


== Ծանոթագրություններ ==
(8968) Եվրոպեուս

(8968) Եվրոպեուս (անգլ.՝ Europaeus), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,010646 ա. մ., առավելագույնը մոտենում է 2,6504 ա. մ. հեռավորության վրա և հեռանում 3,3709 ա. մ.։ Արեգակի շուրջ մեկ ամբողջական պտույտ է կատարում 1908,04 երկրային օրվա ընթացքում, իր ուղեծրով շարժվելով միջինում 0,188675 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8968) Եվրոպեուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցզիլին Նորթիսթ Թայգերս

«Ցզիլին Նորթիսթ Թայգերս» (չին.` 吉林通钢东北虎, անգլ.` Jilin Northeast Tigers), չինական պրոֆեսոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հյուսիսային դիվիզիոնում։ Տեղակայված է Ցզիլին քաղաքում։ Տան հանդիպումներն անցկացնում է «Պուդոնգ Յուանշեն գիմնազիում» մարզապալատում։
Ակումբն հիմնադրվել է 1956 թվականին, սակայն պրոֆեսիոնալ մակարդակով սկսել է հանդես գալ 1998 թվականից։
2004–05 մրցաշրջանի ավարտին թիմն ընդհանուր արդյունքով զբաղեցնում է հյուսիսային դիվիզիոնի չորրորդ տեղը, սակայն քառորդ եզրափակչում դուրս է մնում մրցապայքարից։ Թիմը նույն ճակատագիրն է ունենում հաջրոդ 2005–06 մրցաշրջանում։


== Արտաքին հղումներ ==
Պաշտոնական կայք Archived 2009-02-16 at the Wayback Machine.
(9827) 1958 TL1

(9827) 1958 TL1, աստերոիդ աստերոիդների հիմնական գոտում։ Հայտնաբերվել է 1958 թվականի հոկտեմբերի 8-ին Լոուելի աստղադիտարանի կողմից Ֆլագստաֆում։
Միջին հեռավորությունը Արեգակից կազմում է 3,168059 ա. մ., առավելագույնը մոտենում է 2,5916 ա. մ. հեռավորության վրա և հեռանում 3,7445 ա. մ.։ Արեգակի շուրջ մեկ ամբողջական պտույտ է կատարում 2059,63 երկրային օրվա ընթացքում, իր ուղեծրով շարժվելով միջինում 0,174789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9827) 1958 TL1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ձ

Ձ, ձ (անվանում՝ ձա), հայկական այբուբենի 17-րդ տառը։ Թվային արժեքը՝ «80»։
Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Յունիկոդում ներկայացված է՝

մեծատառ՝ «Ձ». U+0541
փոքրատառ՝ «ձ». U+0571


== Բրայլով ներկայացումը ==


== Ծանոթագրություններ ==
Պանթեոն (Վոլժսկի)

Մորտուարի կամ պանթեոն (ռուս.՝ Мортуарий), հուղարկավորության արարողությունների համար նախատեսված կառույց։ Գտնվում է Վոլժսկի քաղաքի թիվ 1 գերեզմանատանը։


== Պատմություն ==
Ըստ վարկածներից մեկի՝ շենքն ունի «П» տառի տեսք։ Կառուցվել է 1950-ական թվականների սկզբին, Վոլժսկի քաղաքի կառուցման առաջին փուլում։ Ըստ մյուս տարբերակի՝ 1958 թվականի վերջում այն կառուցել է մոսկվացի ճարտարապետներից մեկը։
Կառույցն օգտագործվել է հրաժեշտ տալու Վոլժսկի մահացած այն քաղաքացիներին, որոնք զգալի ներդրում են ունեցել քաղաքի քաղաքաշինության և զարգացման գործում։ № 1 քաղաքային գերեզմանատան փակվելուց հետո, մորտուարին լքվել է։
Չնայած որ կառույցը խարխլված վիճակում է, պահպանվել են քարե սյուները և դագաղի համար նախատեսված զոհասեղանը, որը գտնվում է կենտրոնում՝ ծածկի տակ։
2014 թվականին Վոլժսկի քաղաքի հիմնական տեսարժան վայրերի ինտերնետի քվեարկության ժամանակ շենքը զբաղեցրել է 8-րդ տեղը։
2016 թվականի ապրիլի 1-ին «Վոլժսկիի ծիսական արարողությունների Հիշատակ ձեռնարկություն» ՍՊԸ-ն մեկ միլիոն չորս հարյուր ինսուներեք հազար ռուբլով ձեռք է բերել կառույցն ու հողատարածքը։ Ըստ կազմակերպության ղեկավարության ծրագրերի՝ պետք է վերականգնվեր ոչ միայն շենքը, այլև գերեզմանատունը։


== Ծանոթագրություններ ==
(3041) Վեբբ

(3041) Վեբբ (անգլ.՝ Webb), աստերոիդ աստերոիդների հիմնական գոտում։ Հայտնաբերվել է 1980 թվականի ապրիլի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,585693 ա. մ., առավելագույնը մոտենում է 2,207 ա. մ. հեռավորության վրա և հեռանում 2,9644 ա. մ.։ Արեգակի շուրջ մեկ ամբողջական պտույտ է կատարում 1518,67 երկրային օրվա ընթացքում, իր ուղեծրով շարժվելով միջինում 0,237049 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3041) Վեբբ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմոդորու (Մատու Գրոսու)

Կոմոդորու (պորտ.՝ Comodoro), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Ալտա Ֆլորեստայի գավառի կազմի մեջ։ Բնակչությունը կազմում է 21.008 մարդ՝ 2020 թվականի տվյալներով։ Գրավում է 21 743,362 կմ2 տարածք։ Բնակչության խտությունը կազմում է՝ 0,82 մարդ/կմ2։


== Պատմություն ==
Քաղաքը հիմնադրվել է 1986 թվականի մայիսի 31-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 110.691.295,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝6.332,09 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,724 (տվյալները ՄԱԿ-ի զարգացման ծրագրի)։


== Ծանոթագրություններ ==
Բոլտինո (գյուղ, Միտիշչենսկի շրջան)

Բոլտինո (ռուս.՝ Болтино), գյուղ Ռուսաստանի Մոսկվայի մարզի Միտիշչենսկի շրջանի կազմում։
Բնակչությունը 2005 թվականին գրանցված տվյալներով կազմում էր 156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակամյատ

Ակամյատ, ավերակ գյուղ Արևմտյան Հայաստանում։ Գտնվում էր Կուր գետի աջ ափին, Արտանուջից 36 կմ հարավ-արևելք, Շեդևան գյուղից 2-3 կմ հարավ-արևելք։


== Պատմամշակութային կառույցներ ==
Ակամյատի ավերակներից հարավ կա ավերակ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Սուլուայրի

Սուլուայրի (ռուս.՝ Сулуайры), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոիր գետի աջ ափով՝ 12 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010100312115100004936
Հիդրոլոգիական ուսումնասիրությունների կոդը - 115100493
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոպովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՊոպովոՊոպովո (ռուս.՝ Попово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առաքել Առաքելյան (բանասեր)

Անվան այլ կիրառումների համար տե՛ս՝ Առաքել Առաքելյան (այլ կիրառումներ)Առաքել Գևորգի Առաքելյան (հունվարի 13, 1887(1887-01-13), Խնածախ - մայիսի 5, 1980(1980-05-05), Երևան, Հայկական ԽՍՀ, ԽՍՀՄ), հայ խորհրդային բանասեր։ Բանասիրական գիտությունների դոկտոր (1956), պրոֆեսոր (1959), ՀԽՍՀ գիտության վաստակավոր գործիչ (1955)։


== Կենսագրություն ==
Ծնվել է 1887 թվականի հունվարի 1(13)-ին, Խնածախ գյուղում (այժմ՝ Արցախի Ասկերանի շրջանում)։
Ավարտել է Էջմիածնի Գևորգյան ճեմարանը (1907 թվական)։ Եղել է ուսուցիչ Իգդիրում (1907-1908 թվականներ), Շուշիում (1913-1920 թվականներ), ապա Լեռնային Ղարաբաղի ԻՄ լուսժողկոմի տեղակալ (1923-1925 թվականներ), լուսժողկոմ (1925-1927 թվականներ)։ 1932 թվականին տեղափոխվել է Երևան։
Դասախոսել է Երևանի պետական համալսարանում և Խաչատուր Աբովյանի անվան մանկավարժական ինստիտուտում, որի արտասահմանյան գրականության ամբիոնի վարիչն է եղել 1934 թվականից։


== Գրվածքներ ==
Առաքելյանը գրել է «Հայ ժողովրդի մտավոր մշակույթի զարգացման պատմություն» (1959-1964 թվականներ) աշխատությունը, մի շարք ուսումնասիրություններ և ձեռնարկներ՝ «Գրաբարի դասագիրք» (1944-1946 թվականներ) և այլն։ Թարգմանել է գերմաներենից (Ֆ. Էնգելսի «Բնության դիալեկտիկա»-ն, 1936 թվական, Հ. Հարությունյանի և Հ. Գյուլիքևխյանի հետ), ռուսերենից (Գ. Պլեխանովի «Իդեալիզմից դեպի մատերիալիզմ»-ը, 1931 թվական)։


== Երկեր ==
Գրաբարի ինքնուսուցման ձեռնարկ, Յերևան, 1937 թ.։
Հունա-Հռոմեական գրականություն (մասն Ա. Հունաստան), Յերևան, 1939 թ.։
Հռոմեական գրականության պատմություն, Ե., 1956 թ.։
Հունական գրականության պատմություն, 2-րդ հրատ., լրացված և բարեփոխ., Երևան, 1962 թ.։
Հունական գրականության պատմություն, 3-րդ լրացված և բարեփոխված հրատարակություն, Ե., 1968 թ.։
Հռոմեական գրականության պատմություն, 2-րդ բարեփոխ. հրատ., Երևան, 1975 թ.։


== Ծանոթագրություններ ==
Մերի Շեփարդ

Մերի Շեփարդ (անգլ.՝ Mary Eleanor Jessie Shepard, դեկտեմբերի 25, 1909(1909-12-25), Սյուրեյ, Անգլիա, Մեծ Բրիտանիայի և Իռլանդիայի միացյալ թագավորություն - սեպտեմբերի 4, 2000(2000-09-04), Լոնդոն, Մեծ Լոնդոն), անգլիացի նկարիչ, պատկերազարդող, որն առավել հայտնի է Մերի Փոփինսի մասին Պամելա Թրևերսի գրքերի շարքի նկարազարդումներով։
Անգլիացի նկարազարդող Էռնեստ Շեփարդի կրտսեր դուստրն է։


== Կենսագրություն ==
Ծնվել է 1909 թվականին, Սուրբ ծննդյան տոնի օրը։ Այդ ժամանակ նրա հայրը, որը սկսնակ նկարազարդող էր, նոր էր սկսել ճանաչում ձեռք բերել։ Մանկության տարիներին նա հանդիպել է փոքրիկ Քրիստոֆեր Ռոբինին և խաղացել նրա հետ, երբ 1926 թվականին հայրը Մերիին և նրա եղբորը՝ Գրեհեմին իր հետ տարել է Ալան Միլնի տուն, ում հետ նրանք քննարկել են Վինի Թուխի նկարազարդումները։
Ավարտել է Լոնդոնի համալսարանական քոլեջի Սլեյդի գեղարվեստի դպրոցը (անգլ.՝ Slade School of Art):
Երբ Մերի Փոփինսի մասին առաջին գիրքը պատրաստվում էր հրատարակման, Էռնեստ Շեփարդն արդեն հայտնի էր որպես «Վինի Թուխ» և «Քամին ուռիների մեջ» գրքերի նկարազարդող, ցանկանում էին նրան հրավիրել՝ պատկերազարդելու Պամելա Թրևերսի գիրքը։ Սակայն Շեփարդը չափազանց զբաղված էր այլ նախագծերով, և Թրևերսը պատահաբար նկատում է սուրբծննդյան բացիկը, որը ձևավորել էր Մերին։ Գրողին դուր է գալիս նրա ոճը, և 1934 թվականին Մերի Շեփարդը, որը 23 տարեկան էր, նկարազարդում է Մերի Փոփինսի մասին առաջին գիրքը, այնուհետև` դրա բոլոր շարունակությունները, մինչև 1988 թվականը։ Շեփարդի պատկերազարդումների ոճն օգտագործվել է  նաև 1964 թվականին գրքի դասական էկրանավորման համար կինոկերպար ստեղծելիս։
1937 թվականին ամուսնացել է Է. Նոքսի հետ, որը «Պանչ» ամսագրի հեղինակն էր և նրա հոր գործընկերը։ Առաջին ամուսնությունից Նոքսը դուստր ուներ, Պենելոպան, որը հետագայում դարձել է գրող։
1966 թվականին, շարունակելով իր հոր աշխատանքը, Մերին նկարազարդել է Ալան Միլնի «Արքայազն Նապաստակը և Չծիծաղող Արքայադուստրը» պատմվածքը։


== Ծանոթագրություններ ==


== Արտաքին հղումներ ==
Mary Shepard; Illustrated Mary Poppins Books
Mary Shepard Dies at 90
Արփենիի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Արփենի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 5 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իխալա

Իխալա (ռուս.՝ Ихала, ֆիններեն՝ Ihala), գյուղ Ռուսաստանի, Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոնալդ Լամբերտ

Դոնալդ Լամբերտ (անգլ.՝ Donald "The Lamb" Lambert, փետրվարի 12, 1904(1904-02-12), Փրինսթոն, Մերսեր շրջան, Նյու Ջերսի, ԱՄՆ - մայիսի 8, 1962(1962-05-08), Նյուարկ, Նյու Ջերսի, ԱՄՆ), ամերիկացի ջազ դաշնակահար, որը նվագում էր ստրայդ ոճով։  Կյանքի գրեթե մեծ մասը խաղացել է Նյու Ջերսիի ոչ հայտնի բարերում։ Չնայած դրան, նա դասվում է այնպիսի հայտնի երաժիշտների շարքին, ինչպես Քաունթ Բեյսին և Արտ Թեյթումը։


== Կենսագրություն ==
Առաջին դաշնամուրի դասերը Դոնալդին տվեց իր մայրը՝ Ալման, որը պրոֆեսիոնալ դաշնակահար և ուսուցիչ էր։ Սակայն նա հրաժարվում էր  նոտաներ կարդալ սովորել և հիմնականում, որպես ինքնուս, միշտ լսում էր Ջեյմս Ջոնսոնի դաշնամուրային հոլովակները։ Դաշնակահար Դոն Քոութսը վերհիշում է մի դեպք, որը տեղի է ունեցել 1950-ականների վերջին, այն Ժամանակ Լամբերտը մտել է ակումբ, որտեղ երիտասարդ երաժիշտները փորձում են նոր ստեղծագործություններ գրել։ Մի քանի անգամ լսելուց հետո նա նստեց երգեհոնի առջև և ճշգրիտ խաղացրեց ստեղծագործությունը։ Դա Ջոն Քոլտրեյնի Giant Steps-ն էր։ Նրա կարիերան սկսվեց 10 տարեկանից, որտեղ նա մշտապես աշխատել է մուլտիինստրումենտալիստ Փոլ Սեմինոլի հետ։ 1930-ականների սկզբում նա բնակություն է հաստատում Նյու Յորքում և աշխատում էր ակումբներում, սակայն կնոջ մահից հետո նա վերադարձել է Նյու Ջերսի և աշխատել փոքրիկ ակումբներում մինչև կյանքի վերջ։ Ժամանակ առ ժամանակ նա հայտնվում էր Նյու Յորքում և մյուս վարպետներին հրավիրում է դաշնամուրային մրցույթի։ Այնտեղ նա ստուգում էր իր հմտությունները մրցույթում Արթոմ Թեյթումի հետ և ինչպես ասում էր դաշնակահար Բիլ Թեյլորը, «կարող է մրցակցել Լամբերտի հետ բայց չի կարող գերազանցել»։ Նրա տեխնիկան, նրա եռանդը և սրամտություն պատկերված է 1940-1941 թվականների գրառումներում։


== Ծանոթագրություններ ==
Մադինա (Յասրիբ)

Անվան այլ կիրառումների համար տե՛ս՝ Մադինա (այլ կիրառումներ)Մադինա (արաբ․՝ المدينة المنورة‎‎՝ ալ-մադինա ալ-մունաուառա՝ «լուսավորյալ քաղաք»), նախաիսլամական շրջանում՝ Յասրիբ (արաբ․՝ يثريب‎‎), քաղաք Սաուդյան Արաբիայում՝ Մեքքայից 350 կմ հյուսիս։
Մադինան հյուսիսից հարավ ձգված մի օազիս է, որը ունի 4.5-5 կմ լայնություն, 10-11 կմ երկարություն։ Քաղաքը շրջապատում են 3 վադիներ, որոնք միանում են Իդամ, այժմ՝ ալ-Համդ վադիի մեջ։ Օազիսը ավելի տեղումնառատ է, քան Մեքքան։ Բացի այդ, կան ջրհորներ, երկրի մակերևույթին մոտ են ստորերկրյա ջրերը։ Ջրի առկայության շնորհիվ նպաստավոր պայմաններ են ստեղծվել երկրագործության զարգացման համար. Մադինան եղել և մնում է Հիջազի երկրագործության խոշորագույն կենտրոնը՝ շուրջ 2000 հա։
Ավտոճանապարհներով կապված է Յանբո, Ջիդդա նավահանգիստների և Մեքքայի հետ։ Բնակիչները զբաղվում են առևտրով, ուխտագնացներին սպասարկելով, պաշտամունքի առարկաների պատրաստումով, արմավենու, բանջարեղենի մշակությամբ։
622 թվականին իսլամի հիմնադիր Մուհամմադը Մեքքայից եկել վերաբնակվել է այստեղ, ստեղծել մուսուլմանական համայնք։ 7-րդ դարից Մադինան իսլամի 2-րդ սրբազան քաղաքն է (Մեքքայից հետո)։ Մեդինայում է Մուհամմադի գերեզմանը։ Ունի մեծ մզկիթ։
Աստերոիդների ցանկ (176001-176100)

Աստերոիդների ցանկ (175901-176000)  • Աստերոիդների ցանկ  • Աստերոիդների ցանկ (176101-176200)
 Աստերոիդների ցանկ (175901-176000)  • Աստերոիդների ցանկ  • Աստերոիդների ցանկ (176101-176200)
Անտոնովկա (գյուղ, Լետիչևի շրջան)

Անվան այլ կիրառումների համար տե՛ս՝ ԱնտոնովկաԱնտոնովկա (ուկրաիներեն՝ Антонівка), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Անտոնովկա գյուղում բնակվում էր 130 մարդ։ Բնակավայրը զբաղեցնում է 0,508 կմ² տարածք։ Բնակչության խտությունը կազմում էր 255,91 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեպտեմբերի 19

Սեպտեմբերի 19, տարվա 262-րդ ( նահանջ տարիներին՝ 263-րդ) օրն է։

Տարվա ավարտին մնում է 103 օր։


== Դեպքեր ==
1982 - Սքոթ Ֆալմանն առաջին անգամ Քարնեգի-Մելոն համալսարանում ցուցադրում է և ժպիտիկները։


== Ծնունդներ ==
86 - Անտոնինոս Պիոս, Հռոմի կայսր (մ. 161)
866 - Լևոն VI Իմաստասեր, Բյուզանդիայի կայսր (մ. 912)
1551 - Հենրի III Վալուա (մ. 1589)
1802 - Լայոշ Կոշութ, հունգարացի իրավաբան և քաղաքական գործիչ
1869 - Երվանդ Օտյան, արևմտահայ գրող-երգիծաբան (մ. 1926)
1883 - Ռոմանոս Մելիքյան, հայ կոմպոզիտոր (մ. 1935)
1886 - Ահարոն Տատուրյան, բանաստեղծ (մ. 1965)
1911 - Վիլյամ Գոլդինգ, անգլիացի գրող, Նոբելյան մրցանակակիր (մ. 1993)
1920 - Կարեն Խաչատրյան, հայազգի կոմպոզիտոր (մ. 2011)
1934 - Բրայան Էփսթեյն, անգլիացի մենեջեր (մ. 1967)
1948 - Ջերեմի Այրոնս, դերասան, ռեժիսոր, պրոդյուսեր
1972 - Աշոտ Նադանյան, շախմատի միջազգային վարպետ
1974 - Կարինա Ազնավուրյան, ռուսահայ սուսերամարտիկ, Օլիմպիական խաղերի չեմպիոն
1993 - Սամվել Տեր-Սահակյան, հայ շախմատիստ
Արցախի 44 օրյա պատերազմի մասնակիցներ՝
1999 - Գրիգոր Թագվորյան, (զոհվել է 2020, Ջրականի շրջանում)


== Մահեր ==
1710 - Օլե Ռյոմեր (ծն. 1644), դանիացի աստղագետ
1843 - Գյուստավ Կորիոլիս (ծն. 1792), ֆրանսիացի ֆիզիկոս
1931 - Դեվիդ Սթար Ջորդան,առաջատար ձկնաբան
1935 - Կոնստանտին Ցիոլկովսկի (ծն. 1857), ռուս գիտնական։
1992 - Նահապետ Տոնոյան, Արցախյան ազատամարտի հերոս։
2019 - Շառլ Ժերար ( Նուբար Աճեմյան), (ծն. 1922թ.), ֆրանսահայ դերասան, սցենարիստ, ռեժիսոր։


== Տոներ ==


=== Ազգային ===
Սենթ Քիթս և Նևիս՝ Մեծ Բրիտանիայից անկախանալու օր
Սլովակիա՝ Առաջին ազգային խորհրդի հիշատակման օր
Չիլի՝ Ազգային բանակի օր
Լիրե

Լիրե (ֆր.՝ Lirey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 89 մարդ, բնակչության խտությունը` 18.39 մարդ/կմ²։ Բնակավայրը զբաղեցնում է 4.84 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 16 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 17։ Ակտիվության ցուցանիշը կազմում է 75,7 %։ 53 աշխատունակ մարդկանցից աշխատել է 52 անձ (29 տղամարդ և 23 կին)։ Գործազուրկ են եղել 1 անձ (1 տղամարդ և 0 կին)։ 17 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վոլոտ (գյուղ, Վոլոտովսկի շրջան)

Վոլոտ (ռուս.՝ Волот), գյուղ Ռուսաստանի Նովգորոդի մարզի Վոլոտովսկի շրջանի կազմում։
Բնակչությունը 2005 թվականին գրանցված տվյալներով կազմում էր 2300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանտինոս

Մանտինոս (իսպ.՝ Mantinos) բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Մոնտանիա Պալենտինա շրջանում։ Բնակչություը՝ 145 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Միացյալ Թագավորության բանկերի ցանկ

Հետևյալ ցանկում ներկայացված են Մեծ Բրիտանիայի 11
ամենախոշոր բանկերը։ 2010 թ-ին Մեծ Բրիտանիայում գործում էին ավելի քան 200 բանկ։


== Հղում ==
«Список действующих банков» (անգլերեն)։ Մեծ Բրիտանիայի բանկային ասոցացիա։ Արխիվացված է օրիգինալից 2010 թ․ հոկտեմբերի 31-ին։ Վերցված է 2010 թ․ նոյեմբերի 27–ին
Սոնյա Գանդի

Սոնյա Գանդի (հինդի՝ सोनिया गाँधी, դեկտեմբերի 9, 1946(1946-12-09), Լուզիանա, Վիչենցա, Վենետո, Իտալիա), հնդիկ քաղաքական գործիչ, Հնդկական ազգային կոնգրեսի առաջնորդ, Հնդկաստանի նախկին վարչապետ Ռաջիվ Գանդիի կինը։


== Կենսագրություն ==
Ի ծնե տրված անունը՝ Սոնյա Անտոնիա Մանյո (ըստ այլ տվյալների՝ Էդվիգե Անտոնիա Ալբինա Մայնո): Նրա նախահայրերը ծագել են Տիրոլի Յոթ համայնքների դաշնությունից։ Ծնողներն են Անտոնիո և Պաոլա Մայնոները։ Երկրորդ համաշխարհային պատերազմի ժամանակ գերի է եղել Խորհրդային Միությունում, սակայն, ունենալով մեծ հարգանք ռուսական պատմությանը և մշակույթին, իր երեք աղջիկներին անվանել է ռուսական անուններով։
Սոնյան ծնվել է 1946 թվականի դեկտեմբերի 9-ին իտալական Օրբասանո քաղաքում (Թուրինից 20 կմ հեռավորության վրա), հաճախել է կաթոլիկ դպրոց։ Նրա հայրը մահացել է 1983 թվականին, իսկ մայրը երկու աղջիկների հետ մինչև այժմ ապրում է Օրբասանոյի մերձակայքում։
1965 թվականին՝ Քեմբրիջ քաղաքում անգլերենի դասընթացն անցնելու ժամանակ, Սոնյան հանդիպել է իր ապագա ամուսնուն՝ Ռաջիվ Գանդիին, որը սովորում էր Քեմբրիջի համալսարանում։ Համեստ ամուսնական արարողությունը տեղի է ունեցել 1968 թվականին Նյու Դելիում, որից հետո Սոնյան տեղափոխվել է ապրելու սկեսուրի՝ Ինդիրա Գանդիի տանը (1966-1977 և 1980-1984 թվականների Հնդկաստանի վարչապետ)։
1970 թվականին ծնվել է Սոնյայի որդի Ռահուլ Գանդին, իսկ 1972 թվականին՝ դուստր Պրիանկա Գանդին։ Ինդիրա Գանդին որպես ժառանգ տեսնում էր իր կրտսեր որդի Սանջայ Գանդիին։ Ռաջիվ Գանդին մտնում էր քաղաքական գործերից դուրս՝ «Հնդկական ավիագծերում» օդաչու աշխատելով։ Սակայն 1980 թվականին՝ Սաջայի մահից հետո, Ռաջիվ Գանդին ակտիվորեն սկսել է զբաղվել քաղաքականությամբ։ 1984 թվականին՝ մոր սպանությունից հետո, Ռաջիվ Գանդին գլխավորել է կառավարությունը։


== Ծանոթագրություններ ==


== Արտաքին հղումներ ==
Կայք
Հնդկական ազգային կոնգրեսի կայք
Սոնյա Գանդի Archived 2016-03-04 at the Wayback Machine.
Արդենիսի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Արդենիս գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սլոբոդսկոյ (Սեմիկարակորսկի շրջան)

Սլոբոդսկոյ (ռուս.՝ Слободской), գյուղ Ռուսաստանի Ռոստովի մարզի Սեմիկարակորսկի շրջանում։ Մտնում է Սուսատսկի գյուղական համայնքի կազմի մեջ։
Աստերոիդների ցանկ (109901-110000)

Աստերոիդների ցանկ (109801-109900)  • Աստերոիդների ցանկ  • Աստերոիդների ցանկ (110001-110100)
 Աստերոիդների ցանկ (109801-109900)  • Աստերոիդների ցանկ  • Աստերոիդների ցանկ (110001-110100)
Իգոր Մոիսեև

Իգոր Ալեքսանդրովիչ Մոիսեև (հունվարի 8 (21), 1906, Կիև, Ռուսական կայսրություն - նոյեմբերի 2, 2007(2007-11-02)[…], Մոսկվա, Ռուսաստան), բալետի սովետական արտիստ և բալետ-մայստեր, ԽՍՀՄ ժողովրդական արտիստ (1953)։ Համարվում է խորհրդային բեմական ժողովրդական պարի հիմնադիրներից։ 1924 թվականին ավարտել է Մոսկվայի պարարվեստի ուսումնարանը։
Մինչև 1939 թվականը եղել է Մեծ թատրոնի բալետային խմբի մենապարող, բեմադրել է Օրանսկու «Ֆուտբոլիստը» (Լև Լաշչիլինի հետ), Դերտելի «Ապարդյուն նախազգուշություն» (Ասաֆ Մեսսերերի հետ, երկուսն էլ՝ 1930 թվականին), Արամ Խաչատրյանի «Սպարտակ» (1958 թ.) և այլն։ 1937 թվականին ստեղծել և ղեկավարել է ԽՍՀՄ ժողովրդական պարի անսամբլը (1991-ին վերանվանվել է Ժողովրդական պարի պետական ​​ակադեմիական անսամբլ՝ Իգոր Մոիսեևի ղեկավարությամբ, 2007-ից՝ Իգոր Մոիսեևի անվամբ)։
Մոիսեևի բեմադրություններից են՝ ԽՍՀՄ ժողովրդական պարի պետական ակադեմիական անսամբլը ելույթի պահին (բալետ-մայստեր՝ Իգոր Մոիսեև) «ԽՍՀՄ Ժողովուրդների պարերը» (1937-1938 թթ.), «Սլավոնական ժողովուրդների պարերը» (1945 թ.), «Խաղաղություն և բարեկամություն» (1953 թ.)։ Ստեղծել է նաև ժանրային խորեոգրաֆիկ ներկայացումների շարք՝ «Աշխարհի երկրներով», «Պարտիզանները», «Վիվա, Կուբա», «Ճանապարհ դեպի պարը» (լենինյան մրցանակ, 1967 թ.) և այլն։ Արժանացել է ԽՍՀՄ պետականի մրցանակներ (1942 թ., 1947 թ., 1952 թ.)։


== Ծանոթագրություններ ==
Դիտրիխ Ֆիշեր-Դիսկաու

Դիտրիխ Ֆիշեր-Դիսկաու (գերմ.՝ Dietrich Fischer-Dieskau, մայիսի 28, 1925(1925-05-28)[…], Բեռլին, Վայմարյան Հանրապետություն - մայիսի 18, 2012(2012-05-18)[…], Բերգ (Շտարնբերգի շրջան), Շտարնբերգ, Վերին Բավարիա, Բավարիա, Գերմանիա), գերմանացի օպերային և կամերային երաժշտության երգիչ (բարիտոն), երաժշտագետ, դիրիժոր։ Բեռլինի և Բավարիայի պետական օպերային թատրոնների մենակատար։
Նա համարվում է վոկալ դասական երաժշտության 20-րդ դարի լավագույն կատարողներից մեկը։ Հատկապես հայտնի է որպես գերմանական կոմպոզիտորների կամերային ստեղծագործությունների՝ Շուբերտի, Շումանի, Մալերի և այլոց երգերի կատարող։


== Ծանոթագրություններ ==
Էնդերեսովա

Էնդերեսովա, գետահովիտ (դաշտ) Հայկական լեռնաշխարհում, Արածանիի աջակողմյան վտակ Լեչեգ֊Քղի֊Փերի գետի վերին հոսանքի եռանկյունաձև շրջանում։ Ն․ Ադոնցի կարծիքով, հնում այստեղ է գտնվել Արտալես ամրոցը։


== Ծանոթագրություններ ==
Կույրերի միջազգային օր

Կույրերի միջազգային օր, համաշխարհային ամսաթիվ, որը կոչված է ուշադրությունը հրավիրել այն մարդկանց վրա, որոնք ընդմիշտ կորցրել են իրենց տեսողությունը և գտնվում են կյանքի դժվար իրավիճակում։ Օրը նշվում է ամեն տարի նոյեմբերի 13-ին։


== Պատմություն ==
1784 թվականին Փարիզում հայտնի մանկավարժ Վալենտին Հաույը, առանց կառավարության և ոչ պետական բարեգործական կազմակերպությունների օգնության, բացառապես միայն անձնական միջոցներով և իր սեփական տանը բացեց աշխարհում առաջին դպրոցը կույր երեխաների համար «Աշխատավոր կույրերի արհեստանոց» անունով։ Արհեստանոցի առաջին աշակերտը դարձավ եկեղեցու գավթի մոտից գտնված Ֆրանսուա դը Լեզյուեր անունով տղան։ Հետո դպրոց ընդունվեցին նաև Ֆրանսուայի տարեկից ևս տասնմեկ անապաստան երեխա։ Մինչ դա աշխարհում հայտնի չէր որևէ ուսումնական հաստատություն կույրերի համար։ Հաույը կույրերին ուսուցանելու համար կիրառում էր իր մեթոդը՝ կույրերի համար մտածված «ունցիալ» տառատեսակի միջոցով։
Չնայած ֆինանսական մեծ դժվարություններին՝ Հաույը կարողացավ ստեղծել դպրոցին կից տպարան և այնտեղ հրատարակեց ուռուցիկ-գծային «ունցիալ» տառատեսակով տպագրված մի քանի գիրք կույրերի համար։ Դրանք աշխարհում կույրերի համար առաջին գրքերն էին։ Այդ գրքերով էին տեսողություն չունեցող մարդիկ սովորում՝ մինչև Բրայլի վեցակետ տառատեսակի ի հայտ գալը։
Վալենտին Հաույի գործունեությունը ուշադրություն գրավեց նաև Ռուսական կայսրության արքունիքում։ Ռուսական կայսր Ալեքսանդր I-ը 1803 թվականին Վալենտինին առաջարկություն ուղարկեց՝ այդ ժամանակ Ռուսաստանի մայրաքաղաք Սանկտ Պետերբուրգում ստեղծել ուսումնական հաստատություն տեսողության մասնակի կամ լրիվ կորուստ ունեցող մարդկանց համար, որը մանկավարժն ընդունեց և 1806 թվականին ժամանեց Պետերբուրգ։ Հաույը գտավ նվիրյալ ուսուցիչներ, և երբ դպրոցը պատրաստ էր բացվել, Ռուսական կայսրության լուսավորության նախարարության գրասենյակից եկավ պատասխան. «Ռուսաստանում կույր երեխաներ չկան»։ Այդ ժամանակ Վալենտինն սկսեց ինքը փնտրել աշակերտներ, որն առանձնապես դժվար չէր. նրանց մեծ մասին նա հանդիպեց Սմոլնի անկելանոցի մոտակայքում։ Վալենտին Հաույը պատրաստ էր ոչ միայն սովորեցնել կույր աշակերտներին, այլև կերակրել երեխաներին իր հաշվին։ Ալեքսանդր I-ի հրավերից չորս տարի անց՝ 1807 թվականին, կայսրը հաստատեց Սանկտ Պետերբուրգի աշխատավոր կույրերի ինստիտուտի համար հաստիքը, կանոնադրությունը և բյուջեն։ Այս ամսաթիվը հետագայում համարվեց Ռուսաստանում կույրերի համար առաջին ուսումնադաստիարակչական հաստատության հիմնադրումը։


== Ծանոթագրություններ ==
Մհեր Մելքոնյան

Մհեր Սիմոնի Մելքոնյան (սեպտեմբերի 18, 1920(1920-09-18), Մեծ Պարնի, Ալեքսանդրապոլի գավառ, Հայաստանի Առաջին Հանրապետություն - 1996), հայ խորհրդային անասնաբույծ, կուսակցական ու պետական աշխատող։ Տնտեսական գիտությունների դոկտոր (1977)։


== Կենսագրություն ==
Ավարտել է Երևանի անասնաբուծական-անասնաբուժական ինստիտուտը (1942)։ Մասնակցել է Հայրենական մեծ պատերազմին (1942-1945)։ Եղել է Սպիտակի շրջսովետի գործկոմի նախագահ (1958-1959), ՀԿԿ Սիսիանի շրջկոմի առաջին քարտուղար (1959-1961)։ 1961-1972 թվականին՝ ՀԿԿ Կենտկոմի քարտուղար։ 1972 թվականից՝ ՀԽՍՀ գյուղատնտեսության մինիստրության գիտության և կադրերի պատրաստման գլխավոր վարչության պետ և նախարարիի տեղակալ։ Մելքոնյանի գիտական աշխատանքները վերաբերում են ոչխարաբուծության տնտեսության արդյունավետության բարձրացման, ինտենսիվացման, տեղաբաշխման, մասնագիտացման, արդ․ հիմքերի վրա փոխադրելու խնդիրներին։ Եղել է ՀԿԿ Կենտկոմի անդամ (1960-1972), բյուրոյի անդամ (1961-1972)։ ՀԽՍՀ 5-7-րդ գումարումների Գերագույն խորհրդի պատգամավոր։
Հեղինակ է ավելի քան 170 գիտական աշխատությունների՝ 12 գիրք, մենագրություն, դասագիրք, 11 հեղինակային արտոնագիր։ ԽՄԿԿ անդամ 1945 թվականից։


== Պարգևներ ==
Պարգևատրվել է Լենինի, Աշխատանքային կարմիր դրոշի և Կարմիր աստղի շքանշաններով։


== Ընտանիք ==
Դուստր` Մագդալինա Մելքոնյան, կենսաբանական գիտությունների դոկտոր, պրոֆեսոր
Դուստր` Լյուդմիլա Մելքոնյան, կենսաբանական գիտությունների թեկնածու, դոցենտ
Որդի՝ Վահան Մելքոնյան, տնտեսական գիտությունների թեկնածու


== Երկեր ==
Հուշեր, մտորումներ, Մելքոնյան Մհեր Սիմոնի, Երևան, ՀԲՀ, 1997, 204 էջ։
Մարքեթինգ, մենեջմենթ, Մելքոնյան, Մհեր Սիմոնի, Երևան, Ա. հ., 1993, 134 էջ։
Գյուղատնտեսության արտադրության կառավարման կադրերի դերը և նրանց ներկայացվող պահանջները տնտեսավարման նոր պայմաններում, Մելքոնյան Մհեր Սիմոնի, Երևան, 1991, 51 էջ։
Արտադրության կառավարման սոցիալ-հոգեբանական մեթոդները գյուղատնտեսական տնտեսություններում, Մելքոնյան Մհեր Սիմոնի, Երևան, 1991, 44 էջ։
Ոչխարաբուծության զարգացման էտապները և ինտենսիվացման ուղիները, Մելքոնյան Մհեր Սիմոնի, Երևան, «Հայաստան», 1974, 120 էջ։
Ոչխարաբուծություն։ Մելքոնյան Մհեր Սիմոնի, Երևան, «Հայաստան» , 1969, 183 էջ։


== Ծանոթագրություններ ==
Քարվանսարա (Ամասիայի գավառ, այլ գյուղ)

Քարվանսարա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տալովկա (Վերին Տերսի վտակ)

Անվան այլ կիրառումների համար տե՛ս՝ Տալովկա (այլ կիրառումներ)Տալովկա (ռուս.՝ Таловка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Վերին Տերս գետի աջ ափին՝ 57 կմ հեռավորության վրա։ Գետի երկարությունը 15 կմ է։ Վտակ՝ Սոլովեյ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
XOOPS

XOOPS, կայքերի կառավարման համակարգ, որը թույլ է տալիս ստեղծել դինամիկ կայքեր մեծ ծավալի պարունակությամբ և շատ առանձնահատկություններով։ Կայքի կառավարման այս համակարգը ազատ ծրագիր է, գրված է PHP լեզվով, որպես տվյալների բազա օգտագործում է MySQL, տարածվում է GPL լիցենզիյաի տակ։
Կիրառելիություն – բլոգ, ինտերնետ – խանութ, կորպորատիվ կայք, պորտալ, կայք – այցեքարտ, սոցիալական ցանց, վիքի


== Անվտանգության ապահովում ==
պաշտպանություն ֆորմաները ավտոմատ լրացնելուց (CAPTCHA)
էլեկտրոնային հասցեի հաստատում
ծանուցումներ ադմինիստրատորին
թույլատվության իրավունքների տարանջատում


== Ֆունկցիոնալություն ==
«մարդուն հասկանալի» URL
ֆայլերի փաթեթային ներբեռնում
WYSIWYG ռեդակտոր
օբյեկտների պատճենում
սկիներ


== Առանձնահատկություններ ==
ինտերֆեյսի լոկալիզացում
բազմալեզու կոնտենտ
UTF-8
Էջերի քեշավորում


== Հնարավորություններ ==
այցելությունների վիճակագրություն
կառավարում ոճերով և շաբլոններով
կառավարում գովազդով
SEO
RSS-ի էքսպորտ
FAQ
հակադարձ կապի ֆորում
հարցումներ
քվեարկություն
որոնում
ֆորում
բլոգեր
նորություններ
կատալոգ
ֆայլային մենեջեր
ներքին ֆոտոբանկ
օգտագործողների կառավարում
ինտերնետ – խանութ
պատվերների զամբյուղ
պատվերի սպասում
էքսպորտ Яндекс.Маркет ֆորմատի


== Ծանոթագրություններ ==


== Աղբյուրներ ==
cmslist.ru - XOOPS Archived 2011-02-18 at the Wayback Machine. (ռուսերեն)
Ուասի

Ուասի (ֆր.՝ Oissy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 235 մարդ, բնակչության խտությունը` 42.57 մարդ/կմ²։ Բնակավայրը զբաղեցնում է 5.52 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 18 կմ արևմուտք։


== Բնակչություն ==


== Տնտեսություն ==
2010 թվականին ուներ 167 աշխատունակ (15-64 տարեկան) բնակիչ, որոնցից ակտիվ էին 129-ը, իսկ ոչ ակտիվները` 38։ Ակտիվության ցուցանիշը կազմում է 77,2 %։ 129 աշխատունակ մարդկանցից աշխատել է 118 անձ (59 տղամարդ և 59 կին)։ Գործազուրկ են եղել 11 անձ (4 տղամարդ և 7 կին)։ 38 անաշխատունակներից 14-ը եղել են աշակերտներ կամ ուսանողներ, 19-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոբին ռոբոտ

Ռոբին ռոբոտ, (անգլ.՝ Robin The Robot), առաջին հայկական AI (արհեստական բանականություն ունեցող) ռոբոտն է` պատրաստված Expper Technologies-ի թիմի կողմից։ Ռոբինի առաքելությունն է օգնել հոսպիտալացման մեջ գտնվող երեխաներին հաղթահարել սթրեսը և ավելի թեթև տանել բուժումը։


== Ռոբոտի մասին ==
2020 թվականին Expper Technologies ընկերությունը մեկնարկել է Ռոբին ռոբոտի թեստավորումն առողջապահության ոլորտում։ Մարդկանց հետ հաղորդակցվելու ընթացքում Ռոբինը՝ որպես արհեստական բանականության տեխնոլոգիայով աշխատող ռոբոտ, կարող է ստեղծել եւ տարածել զգացմունքներ։ Ապաքինման փուլում գտնվող երեխաներին Ռոբինն օգնում է գունավորվել հիվանդանոցային միջավայրը, որը երեխաների համար անհյուրընկալ, ցավերի եւ տհաճ դեղերի հետ ասոցացվող մռայլ աշխարհ է թվում ։ Որպես կանոն, իրենց սովորական միջավայրից կտրված եւ օրեր շարունակ պալատում բուժվող երեխաներն իրենց զգում են ճնշված, միայնակ եւ անտրամադիր, ինչը բացասաբար է անդրադառնում ապաքինման եւ բուժման արդյունքների վրա։ Ռոբինին հաջողվում է իր յուրահատուկ մոտեցման շնորհիվ դուրս բերել երեխաներին դեպերեսիվ վիճակից եւ դարձնել ավելի հաղորդակցվող, ինչի արդյունքում հեշտանում է բժշկական անձնակազմի հետագա աշխատանքը։ Բացի այդ, ցավոտ միջամտությունների ժամանակ Ռոբինին հաջողվում է շեղել երեխաների ուշադրությունը եւ նվազեցնել ցավի իրենց ընկալումը։ Ռոբինի հետ շփումից հետո որոշ երեխաների մոտ նույնիսկ լավանում է ախորժակը։ Բուժվող երեխաները Ռոբինին ընկալում են որպես հասակակից ընկեր։ Ռոբոտի յուրահատկություններից մեկը երեխաների հետ անմիջական զրույց կառուցելու կարողությունն է։ Նրան հեշտությամբ հաջողվում է էմոցիոնալ կապ ստեղծել իր եւ պացիենտի միջեւ։ Ռոբինը շատ պրպտողն է, եւ նրա հարցերի շրջանակը լայն է. կարող է հետաքրքրվել հիվանդ երեխայի տրամադրությունից, հարցեր տալ նրա խաղալիքների, նախասիրությունների, ընկերների կամ ընտանիքի մասին, ի հայտ բերել երեխայի անհանգստությունները եւ փորձել պատասխանել հուզող հարցերին։ Վերջերս աշխարհահռչակ Ֆորբս ամսագիրն անդրադարձ է կատարել Ռոբին ռոբոտին։


== Ծանոթագրություններ ==